Paul Jean François Barras
Store norske leksikon,Historie,Verdens historie og samtidshistorie,Europa,Frankrikes historie,Den franske revolusjon
Paul Jean François Barras var en fransk politiker. Han sluttet seg til den franske revolusjon, ble i 1792 valgt til medlem av nasjonalkonventet og sluttet seg til jakobinernes ytterliggående fløy.
Som utsending for nasjonalkonventet ledet Barras den grusomme undertrykkelsen av oppstanden i Toulon. Maximilien Robespierre anklaget Barras for maktmisbruk og korrupsjon, og Barras sluttet seg dermed til «den ubestikkelige» Robespierres fiender, som felte Robespierre i 1794. Fra 1795 var Barras medlem av direktoriet og spilte en betydelig politisk rolle.Barras var Napoleon Bonapartes beskytter, overlot ham en av sine elskerinner, Joséphine Beauharnais, til hustru og skaffet ham overkommandoen over den italienske armé. Ved Napoleons statskupp i 1799 ble Barras skjøvet til side og spilte senere ingen rolle.Barras' erindringer ble utgitt i 1895–1896. Les mer i Store norske leksikon Den franske revolusjon Frankrikes historie skrekkveldet